Diari Oficial de la Generalitat Valenciana


Sumari del DOGV 9399, del 05-08-2022 (2022/7508)

RESOLUCIÓ de 3 d'agost de 2022, de la Conselleria de Política Territorial, Obres Públiques i Mobilitat, relativa a la gratuïtat dels serveis públics de transport de viatgers del TRAM de Castelló i la xarxa del TRAM d'Alacant els diumenges d'agost de 2022.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9399

Data del DOGV
:   05-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7508


Data del document
:   03-08-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * tarifa de transport

RESOLUCIÓ de 3 d'agost de 2022, de la Conselleria de Política Territorial, Obres Públiques i Mobilitat, relativa a la gratuïtat dels serveis públics de transport de viatgers del TRAM de Castelló i la xarxa del TRAM d'Alacant els diumenges d'agost de 2022. [2022/7508]  
L'Estatut d'Autonomia de la Comunitat Valenciana aprovat per la Llei orgànica 5/1982, d'1 de juliol (modificada per la Llei orgànica 1/2006, de 10 d'abril) atribueix a la Generalitat, en l'article 49.1.15a, la competència exclusiva en matèria de transport terrestre dins de la Comunitat Valenciana.  
D'altra banda, la Llei 6/2011, d'1 d'abril, de la Generalitat, de mobilitat de la Comunitat Valenciana, en l'article 39, encarrega a l'Administració la fixació de tarifes màximes aplicades als títols de transport propis dels operadors de serveis públics de la seua competència.  
  
Mitjançant l'Ordre 4/2022, de 13 de juny, de la Conselleria de Política Territorial, Obres Públiques i Mobilitat, s'aproven les tarifes màximes dels títols de transport del sistema TAM i del TRAM a Alacant, i el transport metropolità de la Plana a Castelló.  
L'actual situació d'emergència energètica, l'encariment de productes i el desproveïment d'algunes matèries primeres bàsiques a tot Europa, agreujada per la invasió d'Ucraïna, comporta greus dificultats econòmiques i logístiques per a les famílies i els sectors productius valencians. Aquestes circumstàncies obliguen a continuar donant una resposta integral de les institucions de la Unió Europea, d'Espanya i de la Comunitat Valenciana.  
En aquest sentit, amb la finalitat d'incentivar el transport públic i ajudar a pal·liar l'efecte de la inflació en les famílies valencianes, mitjançant la Resolució de 29 d'abril de 2022 es va disposar que els serveis públics de transport de viatgers del TRAM de Castelló i de la xarxa del TRAM d'Alacant de Ferrocarrils de la Generalitat Valenciana (FGV) foren gratuïts els diumenges dels mesos de maig, juny i juliol de 2022, cosa que s'estima convenient disposar també per al mes d'agost de 2022, atés que persisteixen les circumstàncies que van motivar la seua adopció.  
Per això, en virtut del que es disposa en l'article 28.ll de la Llei 5/1983, de 30 de desembre, del Consell, en relació amb l'article 39 de la Llei 6/2011, d'1 d'abril, de mobilitat de la Comunitat Valenciana, i a proposta de la Direcció General d'Obres Públiques, Transport i Mobilitat Sostenible i del Consell d'Administració de Ferrocarrils de la Generalitat Valenciana referent a la xarxa del TRAM d'Alacant, resolc:  
  
  
Primer. Gratuïtat temporal de serveis de transport públic  
Disposar la gratuïtat temporal dels serveis públics de transport de viatgers del TRAM de Castelló i de la xarxa del TRAM d'Alacant, els diumenges del mes d'agost de 2022, en els horaris habituals des de les 06.00 hores fins a les 23.59.  
  
Segon. Habilitació  
1. Es faculta la directora general d'Obres Públiques, Transport i Mobilitat Sostenible per a la realització de totes les accions que siguen necessàries per a l'aplicació i execució d'aquesta resolució en el TRAM de Castelló.  
2. Es faculta la directora gerent de Ferrocarrils de la Generalitat Valenciana per a la realització de totes les accions que siguen necessàries per a l'aplicació i execució d'aquesta resolució en la xarxa del TRAM d'Alacant.  
  
Tercer. Efectes  
Aquesta resolució produirà efectes des del dia de la seua signatura.  
  
Contra aquesta resolució, que posa fi a la via administrativa, es podrà, potestativament, interposar un recurs de reposició en el termini d'un mes comptador des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la publicació en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 3 d'agost de 2022.- La consellera de Política Territorial, Obres Públiques i Mobilitat: Rebeca Torró Soler.